遊戲平衡

遊戲平衡係遊戲設計上嘅一個重要概念，指一隻遊戲每個子系統都要同同類嘅子系統差唔多咁勁。如果有某啲角色或者武器勁過同類好多，就會造成玩家一味淨係揀用嗰啲勁嘅角色武器，破壞隻遊戲嘅多樣性同遊戲性。

相關詞彙 
OP：「Overpowered」嘅簡寫，指遊戲當中嘅某個角色、武器、或者異能太強大，搞到玩家冇誘因用第啲角色、武器、或者異能；如果係多人遊戲，會造成玩家個個都揀用同一個角色、武器、或者異能對局嘅效果－遊戲設計師一般會想玩家多啲試用唔同嘅角色、武器、同異能，而唔係淨係用死一兩個。
IMBA：「Imbalanced」嘅簡寫，指隻遊戲平衡得唔好，有某啲角色武器異能 OP 嘅情況。
Nerf：指調整一個勁得滯嘅子系統，等佢冇噉 OP；例如喺一隻射擊遊戲當中，可能有某枝槍 OP，於是製作組就改改個遊戲程式，減低枝槍嘅火力或者彈匣大細等。
Buff：指調整一個弱得滯嘅子系統，等佢能夠拍得住同類；例如喺一隻格鬥遊戲當中，可能有某個角色弱得滯，於是製作組就改隻遊戲嘅程式，提高呢個角色啲攻擊嘅殺傷力、行嘅速度、或者血量等。
威力膨脹：指啲遊戲嘅子系統隨住時間而威力提升嘅現象。喺幫一隻遊戲出新嘅版本或者資料片嗰時，製作組好多時會加入新嘅角色同武器；喺好多遊戲當中，為咗吸引玩家俾錢買呢啲新角色同武器，呢啲新角色同武器會勁過舊嗰啲。經過若干個資料片之後，初頭出嗰啲角色同武器就完全唔夠新角色武器嚟，變到冇人用－呢種情況就係所謂嘅威力膨脹。有好多遊戲設計師都會想避免佢哋設計嘅遊戲有威力膨脹，希望新角色新武器做嘅嘢係增加隻遊戲嘅多樣性。呢啲設計師主張，新角色新武器要免費，而隻遊戲要用第啲方法搵錢難度水平 
難度水平係好多遊戲都有嘅一種機制，指隻遊戲俾玩家揀遊戲有幾難。

攷 

遊戲設計